Nezavidan položaj sobarica u SAD
Napadi istaknutih bankara na sobarice skreću pažnju na opasnosti sa kojima su suočene te, često, siromašne i anonimne žene
Destine hotelskih sobarica izašle su prošle nedelje na ulicu u Njujorku, da javno izvrgnu ruglu bivšeg izvršnog direktora Medjunarodnog monetarnog fonda, Dominika Stros-Kana, ispred ulaza u sud u koji je doveden da bi se izjasnio o optužbi za seksualni napad. Dok je izlazio iz suda, žene su skandirale: „Sram te bilo!“ Sobarice su došle iz solidarnosti sa navodnom žrtvom. Jedna od njih, Biviana Vaskez, kaže da su došle da se bore za osnovno pravo. Ekskluzivni njujorški hotel „Pjer“, 29. maja je bio poprište još jednog navodnog seksualnog napada, u koji je umešan bivši predsednik egipatske Aleksandrijske banke, Mahmud Abel Salam Omar. I on je uhapšen pod optužbom da je zlostavljao sobaricu. Mnoge hotelske sobarice u Americi su imigrantkinje. Žena koja je optužila Stros-Kana je 32-ogodišnja udovica iz Gvineje, koja podiže 15-ogodišnju ćerku. Dorčen Lajdhold, iz Pribežišta za porodice, organizacije koja pomaže zlostavljanim ženama, opisuje navodnu žrtvu na osnovu čestih susreta sa ženama iz Gvineje. Savetnica u Pribežištu za porodice, Marijama Dialo, ističe da nasilnici često koriste strah sobarica iz inostranstva da će izgubiti posao ako prijave napad. Ranjivost sobarica iza zatvorenih vrata je problem kojim počinju da se bave sindikati hotelskih radnika, da bi im pomogli da se odbrane od zlostavljanja i napada gostiju. Specijalista za bezbednost, Entoni Roman, ukazuje da hotelska uprava može da preduzme mere da pomogne sobaricama. „ Jedno od predloženih tehničkih rešenja je dugme za paniku, elektronski uredjaj koji bi uputio alarm u slučaju nevolje. Šta god sud bude odlučio, slučajevi Stros-Kana i Omara, skrenuli su pažnju na nevolje hotelskih sobarica, koje se nadaju da će to dovesti do bolje zaštite od opasnih gostiju.